**MESTO NÁMESTOVO**

**hlavná kontrolórka mesta**

 Mestský úrad v Námestove, Cyrila a Metoda 326/9, 029 01 Námestovo

**Návrh plánu kontrolnej činnosti hlavnej kontrolórky na I. polrok 2025**

V súlade s ustanovením § 18f, ods.1 písm. b/ zákona č. 369/1990 Zb. o obecnom zriadení v znení neskorších predpisov a Plánu kontrolnej činnosti hlavnej kontrolórky na II. polrok 2024 predkladá hlavná kontrolórka Mestskému zastupiteľstvu v Námestove Návrh plánu kontrolnej činnosti hlavnej kontrolórky na obdobie I. polrok 2025.

 Kontrolná činnosť bude vykonávaná najmä v zmysle zákona č. 369/1990 Zb. o obecnom zriadení v znení neskorších predpisov a príslušných právnych predpisov vzťahujúcich sa na príslušné ciele predmetných kontrol.

Kontrolná činnosť hlavnej kontrolórky v I. polroku 2025 bude realizovaná v kontrolovanom subjekte: v Mestskom úrade Námestovo a právnických osobách zriadených mestom, ak kontroly budú vykonávané na základe uznesení mestského zastupiteľstva alebo podnetu primátora mesta v prípade, ak vec neznesie odklad.

**A. Kontrolná činnosť**

***a/* *pravidelné kontroly***

1***.* kontrola plnenia uzneseníprijatých mestským zastupiteľstvom od posledného**

 **zasadnutia**

 Cieľ kontroly: dodržanie zákona č. 369/1990 Zb. o obecnom zriadení

2. **kontrola poskytnutia a vyúčtovania dotácií z rozpočtu mesta Námestovo v roku**

 **2024**

 **Cieľ kontroly**: dodržanie zákona č.583/2004 Z.z. o rozpočtových pravidlách územnej

 samosprávy, zákona č. 357/2015 Z.z. o finančnej kontrole a vnútornom audite a Všeobecne

 záväzného nariadenia č. 1/2020 o podmienkach poskytovania dotácií z rozpočtu mesta

3. **kontrola vybavovania sťažností a petícií v roku 2024**

 **Cieľ kontroly**: dodržanie zákona č.9/2010 Z.z. o sťažnostiach a zákona č. 85/1990 Zb.

 o petičnom práve

4. **kontrola prevodov vlastníctva nehnuteľného majetku mesta za rok 2024, ktorého**

 **všeobecná hodnota majetku prevýšila 20 000 €**

 **Cieľ kontroly**: dodržanie zákona č. 138/1991Zb. o majetku obcí a Zásad hospodárenia

 s majetkom mesta

***b/ ostatné kontroly***

1. **kontroly vykonávané na základe uznesení mestského zastupiteľstva a podnetu**

 **primátora** mesta ak vec neznesie odklad

2. **kontrola efektívnosti výdavkov na právne služby vykonané pre mesto Námestovo v**

 **rokoch 2022 - 2024**

 Cieľ kontroly: dodržanie rozpočtu mesta, zákona č.583/2004 Z.z. o rozpočtových pravidlách

 územnej samosprávy, , zákona č. 357/2015 Z.z. o finančnej kontrole a vnútornom audite

3. **kontrola nakladania s nehnuteľným majetkom mesta vo vybraných rozpočtových**

 **a príspevkových organizáciách zriadených mestom Námestovo**

 Cieľ kontroly: dodržanie rozpočtu mesta, zákona č. 583/2004 Z.z. o rozpočtových

 pravidlách územnej samosprávy, zákona č. 431/2002 Z.z. o účtovníctve, zákona č. 357/2015

 Z.z. o finančnej kontrole a vnútornom audite a Zásad hospodárenia s majetkom mesta

4. **kontroly vykonávané z vlastného podnetu na základe poznatkov a zistení**, o ktorých sa

 hlavná kontrolórka dozvedela pri výkone svojej činnosti.

**B. Príprava a tvorba koncepčných a metodických materiálov**

1. Vypracovanie odborného stanoviska k záverečnému účtu Mesta Námestovo za rok 2024

2. Príprava návrhu plánu kontrolnej činnosti hlavnej kontrolórky na obdobie II. polrok 2025

**C. Výkon ostatnej činnosti hlavnej kontrolórky**

 Účasť na rokovaniach komisii mestského zastupiteľstva a vzdelávacích aktivitách hlavných kontrolórov.

Vypracoval:

JUDr. Elena Krausová

hlavná kontrolórka

Návrh plánu kontrolnej činnosti hlavnej kontrolórky na I. polrok 2025 bol zverejnený na úradnej tabuli a webovej stránke dňa 25.11.2024.